User:Sibora12345

= Ujmisht = Ujmishti është një Komunë në Jug-Perëndim të rrethit të Kukësit me qendër fshatin me të njëjtin emër që shtrihet në të dy anët Luginës së Drinit të Zi.

Përbëhet nga 7 fshatra : Lusën, Resk, Malqene, Ujmisht, Zall-Lusën, Skavicë dhe Tejdrinë. E dëshmuar si vendbanim që nga shek. III-IV pas Krishtit.

Emri i këtij fashti thuhet që është vetëm një ndryshim i emrit Ymenestrie të cilin e ka përmendur Dhimitër Frangu në shkrimet e tij për pronat e Kastriotëve.

Gjeografia
Ujmishti shtrihet në Jug-Perëndim të rrethit të Kukësit dhe në Veri-Lindje të Shqipërisë në koordinatat 41° 56' 30" Veri dhe 20° 23′ 49″ Lindje.

Popullsia
Me ardhjen e demokracisë popullsia e ketij fshati ka ardhur gjithmonë në rënie për shkak të largimit të banorëve drejt qendrave urbane ose në mërgim. Në regjistrimin e fundit të kohës së komunizmit zona kishte gjithsej 2317 banorë.

Në regjistrimin e vitit 1997 zona kishte çuditërisht 4017 banorë. Por në regjistrimin e vitit 2001 vihet re një rënie e madhe pasi zona kishte 2922 banorë.

Largimi i banorëve ka sjellë edhe degradimin deri në shkatërrim të shtëpive të vjetra.

Ekonomia
Niveli ekonomik i zonës është i ulët. Banorët merren kryesisht me blegtori (mbarështim i gjedhëve dhe dhenve) si dhe me bujqësi (pemë frutore si mollë dhe arra dhe me kultivimin e misrit). Shumë banorë janë larguar në mërgim ose në qytete si Kukësi, Tirana, Durrësi, Puka etj.

Fise te Ujmishtit
Disa nga fiset më të mëdha prej vitesh në Ujmisht janë: fisi Domi, Gjana, Kelmendi,Loçi,Meliçi,Bruka,Tusha etj.